stanford-oval/wikipedia huggingface dataset:
Reino Uronen

| Reino Uronen> Maatalousministeriön kansliapäällikkö |
| --- | --- |
 1977–1999  
Edeltäjä:  Pauli Lehtosalo
Seuraaja:  Kalevi Hemilä
Henkilötiedot
Syntynyt: 26. toukokuuta 1936 Viipuri
Kuollut: 16. syyskuuta 2013 (77 vuotta) Helsinki
Kansalaisuus:  suomalainen
Ammatti:  virkamies, kansliapäällikkö
Tiedot
Puolue:  Suomen Keskusta
Reino Uronen (26. toukokuuta 1936 Viipuri – 16. syyskuuta 2013 Helsinki) oli maa- ja metsätalousministeriön kansliapäällikkö vuodesta 1977. Hän oli keskustapuolueen jäsen.
Uronen valmistui 1967 maatalous- ja metsätieteiden kandidaatiksi ja aloitti samana vuonna ministeriön palveluksessa. Vuonna 1977 Urho Kekkonen nimitti hänet kansliapäälliköksi viimeisenä kansliapäällikkönimityksenään. Uronen jäi eläkkeelle 1999.
Uronen vaikutti joutsenmerkin käyttöönottoon tuotepakkauksissa. Hänellä oli runsaasti luottamustoimia, ja hän toimi myös maataloustuotteiden viennin edistämiseksi.
Reino Uusitalo

Reino Kalevi Uusitalo (s. 15. elokuuta 1945 Ypäjä) on suomalainen yrittäjä ja eläköitynyt yritysjohtaja, joka on saanut teollisuusneuvoksen arvonimen.
Reino Uusitalo syntyi maanviljelijä Paavo Uusitalon ja Aune Uusitalon perheeseen. Hän kävi kansakoulun 1952–1960 ja valmistui sähköasentajaksi Loimaan ammattikoulusta 1963 ja sähköteknikoksi Turun teknillisestä koulusta 1968. Uusitalo oli Leiron Sähköasennuksen sähköasentaja1963–1964, Ypäjän kunnan sähkölaitoksen sähköasentaja 1966, Oy Fiskars Ab:n Suomen Pultin sähköasentaja Turussa 1967, Lohja-Kotka Oy:n kunnossapitopäällikkö Kotkassa 1969–1974 ja Pyhtään Paperi Oy:n, vuodesta 1982 Pyroll-osakeyhtiö, perustajaosakas ja toimitusjohtaja 1973–2006 sekä Ypäjän Paperi Oy:n, vuodesta 1987 Ypap Oy, toimitusjohtaja 1976–2006. Uusitalolla on ollut myös useita liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 2007.
Romanitutkimus

Romanitutkimus on monitieteinen tutkimusala, joka tutkii romaneiden historiaa, kulttuuria ja kieliä. Sen näkökulmia voivat olla esimerkiksi antropologia, historia, oikeustiede, kielitiede, valtiotiede, sosiaalipsykologia ja sosiologia.
Romanitutkimuksen tutkimuskohteita Helsingin yliopistossa ovat romanien muuttoliike Euroopassa, eurooppalainen romanipolitiikka ja romanien hengellisyys. Romanikielistä yliopistossa tutkitaan kaikkia Euroopassa puhuttavia murteita sekä niiden kantamuotoja. Romanitutkimus kietoutuu usein eurooppalaiseen romanikysymykseen, sillä romanit ovat kaikkialla Euroopassa syrjitty vähemmistö.
Milena Hübschmannová oli 1990-luvun alussa perustamassa Prahan Kaarlen yliopistoon ensimmäistä akateemista romanitutkimuksen opintokokonaisuutta.
Rudolf Muukkonen

Rudolf Muukkonen (11. elokuuta 1901 Lappee – 1. maaliskuuta 1959 Tampere) oli suomalainen yleisurheilija.
Lauritsalan Terästä edustanut Muukkonen oli 1920-luvulla Kalle Korven ohella Työväen Urheiluliiton parhaita yleisurheilun moniottelijoita. TUL:n mestaruuksien lisäksi hän voitti kymmenottelun Frankfurt am Mainin työläisolympialaisissa vuonna 1925.
Urheilu-uransa jälkeen Muukkonen työskenteli varastomiehenä Tampereella ja toimi muun muassa TUL:n yleisurheiluvalmentajana sekä urheiluneuvojana. Hän oli myös Suomen Työväen Musiikkiliiton liittotoimikunnan sekä Tampereen kaupungin musiikkilautakunnan jäsen.
Rinnakkaismuotoinen tiedonsiirto

Rinnakkaismuotoinen tiedonsiirto on kahden tai useamman bitin siirtämistä rinnakkain ja samanaikaisesti. Rinnakkaismuotoista tiedonsiirtoa käytetään pääasiassa lyhyillä matkoilla, kuten esimerkiksi tietokoneen sisäisillä väylillä muistista prosessoriin, tietokoneen kirjoitinportissa ja joissakin lähiverkkosovelluksissa.
Rinnakkaismuotoisen tiedonsiirron kyky välittää useampi signaali samaan aikaa moninkertaistaa tiedonsiirtonopeuden väylän leveyden mukaan. Käytännössä signalointi ja signaalien tahdistus on osoittautunut ongelmaksi kellotaajuuksien kasvaessa, kuten myös monien signaalien toisiinsa aihettamat häiriöt. Uudemmissa väylissä on näiden ongelmien vuoksi siirrytty sarjamuotoiseen tiedonsiirtoon. Samalla on moninkertaistettu yhden johtimen kaistanleveys.
Rooman suuri synagoga

| Rooman suuri synagoga |
| --- | --- |
 Synagoga Aventinuksen kukkulalta nähtynä.
Perustiedot
Sijainti:  Rooma, Italia
Koordinaatit:  41°53′31.6″N, 012°28′40.8″E
Rakennustyyppi:  synagoga
Uskonnollinen käyttö:  Ortodoksijuutalaisuus
Arkkitehtuuri
Arkkitehdit:  Vincenzo Costa Osvaldo Armanni
Rakennustöiden alkaminen:  1870
Valmistumisvuosi:  1904
Infobox OKNimi-testi OK: 
Rooman suuri synagoga (ital. Tempio Maggiore di Roma) on Roomassa sijaitseva synagoga, jonka ovat suunnitelleet Vincenzo Costa ja Osvaldo Armanni. Synagoga rakentaminen aloitettiin Italian yhdistymisen jälkeen vuonna 1870 ja saatiin loppuun vuonna 1904.
Paavi Johannes Paavali II vieraili synagogassa 13. huhtikuuta 1986, mikä oli varhaiskirkon aikojen jälkeen ensimmäisen kerta, kun paavi on vieraillut synagogassa.
Aiheesta muualla

Kuvia tai muita tiedostoja aiheesta Rooman suuri synagoga Wikimedia Commonsissa
Synagogan yhteydessä oleva juutalainen museo
Romano Battisti

| Mitalit | Mitalit | Mitalit |  |
| --- | --- | --- | --- |
|  Romano Battisti |  Romano Battisti |  Romano Battisti |  |
Miesten soutu
Maa:   Italia
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | pariairokaksikko |  |
| MM-kilpailut  | MM-kilpailut  | MM-kilpailut  |  |
|  Hopeaa | Amsterdam 2014 | pariairokaksikko |  |
|  Pronssia | Chungju 2013 | pariairokaksikko |  |
Romano Battisti (s. 21. elokuuta 1986 Priverno) on italialainen kilpasoutaja ja -purjehtija. Hän saavutti parhaat soutumenestyksensä pariairokaksikossa: olympiahopeaa, kaksi MM-mitalia ja Euroopan-mestaruus.
Battisti osallistui kaksiin olympialaisiin. Lontoossa 2012 hän saavutti pariairokaksikossa Alessio Sartorin kanssa hopeaa 1,13 sekuntia Uuden-Seelannin parille hävinneenä. Rio de Janeirossa 2016 hän sijoittui Francesco Fossin parina neljänneksi.
Battisti osallistui aikuisten maailmanmestaruuskilpailuihin ensimmäisen kerran vuonna 2009, jolloin hän sijoittui kahdeksikossa kuudenneksi. Chungjussa 2013 hän saavutti Francesco Fossin kanssa pariairokaksikossa pronssia. Seuraavana vuonna Amsterdamin MM-kilpailuissa sama pari saavutti hopeaa. Aiguebeletten MM-kilpailuissa 2015 Battisti sijoittui Giacomo Gentilin kanssa kymmenenneksi. Myöskään vuonna 2017 pariaironelosessa ja vuonna 2018 pariairokaksikossa ei tullut menestystä.
Battisti saavutti Euroopan-mestaruuskilpailuissa neljä mitalia. Vuonna 2008 hän saavutti nelosessa ja vuonna 2012 pariairokaksikossa hopeaa. Sevillan EM-kilpailuissa 2013 Battisti ja Fossi voittivat pariairokaksikossa kultaa. Vuonna 2017 Battisti saavutti pariaironelosessa pronssia.
Battisti kilpaili vuonna 2021 purjehtijana Italian Luna Rossa -veneessä, joka Prada Cupin voittajana selviytyi America’s Cupiin. Siinä se hävisi Uuden-Seelannin venekunnalle.
Romeo (täsmennyssivu)

Romeo voi tarkoittaa seuraavia asioita:
Romeo, päähenkilö William Shakespearen näytelmässä Romeo ja Julia
Romeo, miehen etunimi
”Romeo”, Sunrise Avenue -yhtyeen kappale vuodelta 2006
Romeo, yhdysvaltalainen rap-artisti
Projekti 633 -luokan sukellusveneiden NATO-koodinimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Romeo”, voi hakea sivunnimihaulla, laajalla sivunnimihaulla tai tekstihaulla.
Romeo Crennel

Romeo Crennel (s. 18. kesäkuuta 1947) on yhdysvaltalainen amerikkalaisen jalkapallon valmentaja. Vuosien 2005-2008 välillä Crennel toimi Cleveland Brownsin ja vuosien 2011–2012 Kansas City Chiefsin päävalmentajana.  Aiemmin hän on toiminut puolustuksen koordinaattorina ja apuvalmentajana useissa NFL-seuroissa.
Crennel on voittanut apuvalmentajana ja koordinaattorina viisi Super Bowlia, kaksi New York Giantsissa ja kolme New England Patriotsissa. Crennelin päävalmentajakausi Clevelandissa ei ollut menestyksekäs, sillä tuloksena oli 24 voittoa ja 40 tappiota ilman pääsyä pudotuspeleihin. Kansas City nosti Crennelin puolustuksen koordinaattorin paikalta päävalmentajaksi kesken kauden 2011, kun Todd Haley sai potkut. Myöskään Chiefsin peräsimessä ei tullut menestystä, lopputuloksena 4 voittoa ja 15 tappiota.
Crennell joutui Kansas Cityssä traagisten tapahtumien keskelle, kun joukkueen tukimies Jovan Belcher ampui itsensä Crennelin ja toimitusjohtaja Scott Piolin silmien edessä.Crennell sai tapahtuman jälkeen paljon myötätuntoa ja hänen julkista esiintymistään tragedian jälkeen kiiteltiin.
Rinnakkaisohjelmointi

Rinnakkaisohjelmointi on ohjelmointiparadigma, joka pyrkii hyödyntämään ohjelmointikielen tukea rinnakkaisuudelle.
Esimerkki rinnakkaisohjelmointiin tarkoitetuista ohjelmointikielistä on Alef, joka kehitettiin Plan 9 -käyttöjärjestelmän kanssa Bell Labs:ssa. Alef-kieli osoittautui liian vaikeaksi ylläpitää eri alustojen välillä, mutta sen tekijät ottivat siitä opiksi C-kielen säiekirjastoon.
Paradigman toteuttavia ohjelmointikieliä ovat muun muassa Googlen Go (golang), Limbo sekä Occam.
C-kielestä on kehitetty murteita rinnakkaisohjelmointiin kuten Unified Parallel C (UPC), joka käyttää SPMD-mallin suoritusta.
Rinnakkaisohjelmoinnin (parallel) lisäksi on yhtäaikainen (concurrent) ohjelmointi, joka käyttää yhtä aikaa suoritettavia prosesseja ja säikeitä.
Yleiskäyttöisten rinnakkaisohjelmointialgoritmien kehittäminen on vaikeampaa kuin yleiskäyttöisien sarjamuotoisten algoritmien.
Neljä tärkeintä MIMD-tyyppiseen rinnakkaisohjelmointiin käytettäviä paradigmoja ovat:
compute-aggregate-broadcast
divide-and-conquer
pipelining
reduction
Raudanjärvi (Muurame)

| Raudanjärvi |
| --- | --- |

Valtiot:  Suomi
Maakunnat:  Keski-Suomi
Kunnat:  Muurame
Koordinaatit:  62°09′41″N, 25°42′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Laskuoja:  oja Ahvenlampeen 
Järvinumero:  14.231.1.028
Mittaustietoja
Pinnankorkeus:  153,3 m  
Rantaviiva:  0,95 km  
Pinta-ala:  3,8 ha  
Tilavuus:  0,0001566 km³ 
Keskisyvyys:  4,12 m  
Suurin syvyys:  7,1 m  
Saaria:  ei saaria 
 fiRaudanjärvi 
Raudanjärvi  on Keski-Suomessa Muuramessa Kinkomaan lähellä sijaitseva järvi.
Maantietoa

Järven pinta-ala on 3,8 hehtaaria, se on 400 metriä pitkä ja 150 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 156 600 kuutiometriä. Sen keskisyvyys on 4,1 metriä ja suurin syvyys on 7,1 metriä. Sen rantaviivan pituus on 950 metriä. Raudanjärvi sijaitsee Sääksriutan ja Paasivuoren välisessä soistuneessa laaksossa. Järven ympärille on rakennettu pitkospuut ja koillispuolella on myös laavu. Tie järven lähelle tulee yhdystieltä 6090 Kinkovuoren kautta.
Kalasto

Muuramen kalastuskunta istuttaa Raudanjärveen kirjolohta, joskus myös siikaa ja taimenta. Luonnostaan järvessä esiintyy ainakin ahven ja hauki.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Järven vedenpinnan korkeus on 153,3 metriä mpy. Järven laskuoja alkaa sen itäpäästä ja kulkee alle hehtaarin kokoisen Riuttalammen läpi ennen laskemistaan Ahvenlampeen (5 ha), jonka vedet puolestaan laskevat Päijänteeseen. Pudotusta Raudanjärven ja Riuttalammen välillä on noin 22 metriä, Riuttalammen ja Ahvenlammen välillä noin 39 metriä.
Rotaatiopaino

Rotaatiopainokone vuodelta 1883
Rotaatiopaino on kirjapaino, joka käyttää rotaatiopainokoneita, tai kirjanpainomenetelmä, jossa käytetään rotaatiopainokoneita.
Rotaatiopaino käyttää paperinaan paperirullalta painotelojen väliin kulkevaa katkeamatonta paperirataa, joka leikataan sivuarkeiksi vasta painotyön loppuvaiheessa. Rotaatiopaino on arkkipainoa nopeampi painomenetelmä, minkä vuoksi sitä käytetään silloin, kun painosmäärät ovat suurehkoja, esimerkiksi yli 20 000 kappaletta.
Rotaatiopainoa suuremmat painosmäärät tuotetaan syväpainolla. Sen käyttäminen alkaa olla kannattavaa yli 80 000 kappaleen painoksista alkaen. Suurimmat painokset voivat sisältää miljoonia kappaleita.
Painaminen
| --- | --- |
Painotekniikat:   Kohopaino  Offsetpaino  Rotaatiopaino  Syväpaino  Flexopaino  Silkkipaino  Digipaino  Tarvepainatus
Rhythm of Love Tour

Rhythm of Love oli Kylie Minoguen toinen maailmankiertue. Helmikuussa 1991 kiertue oli Australiassa ja eteläisessä Aasiassa. Kylie esitti tunnetuimmat laulunsa ja hittinsä sekä omat versionsa lauluista Help! ja Love train.
Kiertue muotoutui "Let's Get to It" -kiertueeksi, kun se saapui vihdoin Eurooppaan loppuvuodesta. Nimen muutoksen myötä kiertueella nähtiin uudet asusteet ja uusi soittolista.
Soittolista

Step Back in Time
Wouldn’t Change a Thing
Got to Be Certain
Always Find The Time
Enjoy Yourself
Tears on My Pillow
Secrets
Help
I Should Be So Lucky
What Do I Have to Do?
Je Ne Sais Pas Pourquoi
One Boy Girl
Love Train
Rhythm of Love
Shocked
Hand on Your Heart
Count The Days
Locomotion
Better the Devil You Know
Rotaatio

Rotaatio voi tarkoittaa seuraavia:
rotaatio, pyörimisliike
rotaatio eli kierto, eräs yhtenevyyskuvaus
rotaatio, eräs biljardipeli
Rotaatio, Kalifornia-Keken ja Tommishockin albumi vuodelta 2016
rotaatiopaino, katkeamatonta paperirataa käyttävä kirjapainomenetelmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rotaatio”, voi hakea sivunnimihaulla, laajalla sivunnimihaulla tai tekstihaulla.
Rock-Jerry

Rock-Jerry vuonna 1959 rockin Suomen mestaruuskilpailussa
Rock-Jerry (oik. Kaj Alvar Järnström, käytti myös taiteilijanimeä Jerry, s. 30. kesäkuuta 1943 Helsinki) on suomalainen rocklaulaja. Hän voitti vuonna 1959 rock-kuninkuuskilpailun. Seuraavana vuonna nimellä Rock-Jerry & His Masters tehtyä Rock-Jerryn debyytti-EP:tä Suomen Rock-kuningas (sisälsi kappaleet "Long Tall Sally" / "Waltzing Matilda" / "Stupid Cupid" / "Only Sixteen") pidetään ensimmäisenä varsinaisena suomalaisena rock-levynä. Rock-Jerryn managerina toimi Onni Gideon.
Rock-Jerry keskittyi 1960-luvun alun jälkeen kauppatieteen opintoihin, mutta teki comebackin vuonna 1974 julkaisten kaksi albumia. Vuonna 2000 julkaistiin 20 suosikkia – When The Saints Go Marchin' In -kokoelma, mikä sisältää Rock-Jerryn tunnetuimmat levytykset.
Aiheesta muualla

Rock-Jerryn diskografia (Arkistoitu – Internet Archive)
Rock-Jerry Yle Elävä arkisto.  8.2.2010. Viitattu 26.1.2013.
Ruben Casén

Seth Ruben Casén (30. kesäkuuta 1916 Kokkola – 24. maaliskuuta 1999) oli suomalainen keskimatkojen juoksija. Hän edusti Gamlakarleby IF:ää.
Casén voitti 800 metrin juoksun Suomen-mestaruuden Tampereella 1947 ennätyksellään 1.54,4. 1 500 metriä hän juoksi parhaimmillaan aikaan 4.02,2 Uumajassa 1946.
Raymond Poincaré

| Raymond Poincaré |
| --- | --- |

Ranskan 10. presidentti
 18. helmikuuta 1913 – 18. helmikuuta 1920  
Pääministeri:  Aristide Briand Louis Barthou Gaston Doumergue Alexandre Ribot René Viviani Aristide Briand Alexandre Ribot Paul Painlevé Georges Clemenceau Alexandre Millerand
Edeltäjä:  Armand Fallières
Seuraaja:  Paul Deschanel
Andorran ruhtinaskumppani
 18. helmikuuta 1913 – 18. helmikuuta 1920  
Edeltäjä:  Armand Fallières
Seuraaja:  Paul Deschanel
Henkilötiedot
Syntynyt: 20. elokuuta 1860 Bar-le-Duc, Meuse, Ranska
Kuollut: 15. lokakuuta 1934 (74 vuotta) Pariisi, Ranska
Tiedot
Puolue:  PDR
Raymond Poincaré (20. elokuuta 1860 Bar-le-Duc, Meuse – 15. lokakuuta 1934 Pariisi) oli ranskalainen konservatiivinen valtiomies, Ranskan presidentti ensimmäisen maailmansodan aikana vuosina 1913–1920 sekä pääministeri kolmeen kertaan (1912–1913, 1922–1924 ja 1926–1929).
Elämäkerta

Poincaré oli kotoisin Bar-le-Ducista, Meusen departementista. Hän oli virkamies ja meteorologi Nicolas Antoinin Hélène Poincarén poika. Hän opiskeli Pariisissa lakia. Lapsena hän todisti Ranskan–Preussin sodan aikaisen kotiseutunsa saksalaismiehityksen.
Hänet valittiin edustajainhuoneeseen vuonna 1887 Lorrainesta. Hän saavutti mainetta talouden asiantuntijana ja istui budjettineuvotteluissa 1890–1891 ja 1892. Hän oli Charles Dupuyn ensimmäisessä hallituksessa huhti–marraskuun 1893 koulutus-, taide- ja uskontoministerinä ja toisessa ja kolmannessa hallituksessa toukokuun 1894–tammikuun 1895 ajan talousministerinä. Alexandre Ribotin hallituksessa Poincaré oli jälleen koulutusministeri.
Syksyllä 1895 hänet nimitettiin parlamentin varapuhemieheksi. Radikaalipuolueen kovasta vastustuksesta huolimatta hän toimi tässä tehtävässä 1897 saakka. Vuonna 1906 hän palasi talousministeriksi lyhytaikaiseen Sarrienin ministeriöön. Hän oli perustamassa keskustaoikeistolaista ARD-puoluetta (Alliance républicaine démocratique) vuonna 1901. Puolue muutti nimensä PRD:ksi vuonna 1911. Poincaré kirjoitti ja julkaisi tänä aikana seitsemän nidettä esseitä kirjallisuudesta ja politiikasta.
Poincarésta tuli pääministeri tammikuussa 1912. Hän alkoi ajaa tiukkaa saksalaisvastaista politiikkaa ja solmi uudelleen liittolaissuhteet Venäjään. Hän ajoi asevelvollisuuden pidentämistä kahdesta kolmeen vuoteen. Hänet valittiin Ranskan presidentiksi 17. tammikuuta 1913 Armand Fallièresin jälkeen. Hän yritti tehdä presidentinvirasta poliittisen voimatekijän ensi kertaa sitten 1870-luvun marsalkka Mac-Mahonin. Poincaré onnistui toteuttamaan jyrkkää ulkopolitiikkaansa, ja maailmansodan syttyessä hän otti tehtäväkseen tukea Ranskan sotaponnistelua tukemalla kansan taistelutahtoa. Hän jäi kuitenkin politiikasta sivummalle nimittäessään entisen vastustajansa Georges Clemenceaun pääministeriksi marraskuussa 1917.
Vuonna 1920 Poincarén kausi presidenttinä päättyi. Hän palasi senaattiin, mutta seurasi tarkasti ulkopolitiikkaa ja ajoi Versailles’n rauhan ehtojen tarkkaa noudattamista. Tämä sai presidentti Alexandre Millerandin nimittämään hänet jälleen pääministeriksi vuonna 1922 tavoitteena jyrkentää Aristide Briandin harjoittamaa myönnyttelypolitiikkaa Saksaa kohtaan. Poincaré noudatti tiukkaa linjaa saksalaisia kohtaan ja määräsi Ruhrin alueen miehityksen vuonna 1923, kun Saksan Wilhelm Cunon hallitus oli kykenemätön maksamaan sotakorvauksia. Vastarinnan ja miehityksen aiheuttamat kustannukset johtivat kuitenkin radikaalien ja sosialistien voittoon vuoden 1924 parlamenttivaaleissa ja Poincaréen eroon.
Kaksi vuotta myöhemmin, vuonna 1926, Poincaré kutsuttiin uudelleen pääministeriksi ja talousministeriksi talouskriisin vuoksi. Poincaré sai vakautettua frangin arvon yhteen viidennekseen sen sotaa edeltäneestä arvosta. Saksaan hän suhtautui jo myöntyvämmin, mutta katkaisi diplomaattisuhteet Neuvostoliittoon. Hän johti keskusta-oikeiston voittoon 1928 vaaleissa, mutta vetäytyi eläkkeelle seuraavana vuonna. Viimeisinä vuosinaan hän kirjoitti laajat muistelmansa. Poincaré kuoli vuonna 1934.
Aiheesta muualla

Kuvia tai muita tiedostoja aiheesta Raymond Poincaré Wikimedia Commonsissa
Ranskan kolmannen tasavallan presidentit
Adolphe Thiers (1871–1873) | Patrice MacMahon (1873–1879) | Jules Grévy (1879–1887) | Sadi Carnot (1887–1894) | Jean Casimir-Perier (1894–1895) | Félix Faure (1895–1899) | Émile Loubet (1899–1906) | Armand Fallières (1906–1913) | Raymond Poincaré (1913–1920) | Paul Deschanel (1920) | Alexandre Millerand (1920–1924) | Gaston Doumergue (1924–1931) | Paul Doumer (1931–1932) | Albert Lebrun (1932–1940)
Rutojärvi

| Rutojärvi |
| --- | --- |
Maanosa:  Eurooppa
Valtiot:  Suomi
Maakunnat:  Lappi
Kunnat:  Sodankylä
Koordinaatit:  67°14′28″N, 25°34′37″E
Vesistöalue ja valuma-alueen tietoja
Päävesistöalue:  Kemijoen vesistö (65)
Laskujoki:  Ruto-oja
Järvinumero:  65.593.1.019
Mittaustietoja
Pinnankorkeus:  190,6 m 
Rantaviiva:  5,51 km 
Pinta-ala:  0,99 km² 
Tilavuus:  0,0044 km³ 
Keskisyvyys:  4,4 m 
Suurin syvyys:  14,3 m 
 fiRutojärvi 
Rutojärvi on saareton järvi Sodankylän lounaisosassa Lapin maakunnassa. Sen pinta-ala on 99 hehtaaria. Etäisyys Rovaniemeltä on 82 kilometriä pohjoiseen.
Maantiede

Rutojärvi on kaakkois–luoteissuuntainen ja selkeäpiirteinen vailla allasta jakavia niemiä. Järvi levenee kohti kaakkoa, jossa sijaitsee Keinolahti. Myös syvin piste, 14 metriä, sijaitsee järven kaakkoisosassa. Noin seitsemäsosa järvestä on vähintään 10 metriä ja enintään 11 metriä syvä. Järven pohjoinen osa on matala.
Rutojärven itäpuolitse kulkee paikallistie 19714, joka vie Kieringin kylään. Kylä sijaitsee järven pohjoispuolella. Kieringin ja Rutojärven välissä sijaitsee Paksuräme ja Rutojärvenjänkä. Järven rannoilla on jonkin verran asutusta. Järven koillispuolisen Rutovaaran laki on noin 85 metriä järvenpintaa korkeammalla.
Rutojärveen laskee nimettömiä suo-ojia. Rutojärven luoteiskulmasta alkaa Ruto-oja, joka virtaa luoteeseen Kierinkijärveen, joka on Riipijoen laajentuma.
Rutojärven vesitilavuus on 4 401 000 kuutiometriä.
Rutojärvi (65.593.1.019) kuuluu Moulusjoen alueeseen (65.593), joka on kolmannen jakovaiheen vesistö Kemijoen vesistössä (65). Toinen jakovaihe on Meltausjoen valuma-alue (65.59) ja ensimmäinen jakovaihe on Ala-Ounasjoen alue (65.5). Moulusjoen alueella on 20 vähintään hehtaarin laajuista vakavettä, joista Rutojärvi on kolmanneksi laajin. Sitä edeltää Kukasjärvi ja Soasjärvi. Neljänneksi laajin on Mitkasjärvi.
Ruben Aharonian

Ruben Aharonian (arm. Ռուբեն Ահարոնյան; s. 1947 Riika, Latvia) on viulisti ja kapellimestari. Hän on toiminut Borodin-kvartetin ensiviulistina vuodesta 1996. Jo ennen siihen liittymistään hän oli luonut menestyksekkään uran solistina ja kapellimestarina.
Aharonian opiskeli Moskovan konservatoriossa Vladimir Jankélévitchin johdolla ja täydensi valmistuttuaan opintojaan Leonid Koganin johdolla. Hän on voittanut palkintoja monissa kansainvälisissä kilpailuissa, kuten Enescu-viulukilpailussa (Bukarest), Montrealin kansainvälisessä musiikkikilpailussa ja Tšaikovski-viulukilpailussa (Moskova).  Hän päätti olla osallistumatta jatkossa kilpailuihin vuoden 1974 Tšaikovski-kilpailun jälkeen. Kilpailussa David Oistrah päätti jättää ensipalkinnon myöntämättä ja sen sijaan myönsi toisen palkinnon jaetusti kolmen kilpailijan kesken.
Aharonian toimi viuluprofessorina Jerevanin valtionkonservatoriossa kahdenkymmenen vuoden ajan. Hän on kiertänyt laajalti Euroopassa sekä Pohjois- ja Etelä-Amerikoissa. Vuosina 1983–1996 hän toimi Armenian valtion kamariorkesterin pääkapellimestarina ja musiikillisena johtajana; hän on soittanut saman orkesterin kanssa solistinakin. Hän levytti orkesterin kanssa Wolfgang Amadeus Mozartin teoksia.
Aharonian oli vuonna 2005 Borodin-kvartetin muiden jäsenten kanssa ehdolla Grammy-palkinnon saajaksi.
Rudolf Koch

Kochin suunnittelemia fraktuurafontteja.
Kochin suunnittelemia kirjaintyyppejä
Rudolf Koch (20. marraskuuta 1876 Nürnberg – 9. huhtikuuta 1934 Offenbach am Main) oli saksalainen kalligraafikko, kirjainmuotoilija ja opettaja. Ollessaan Offenbachin taideteollisuuskoulun johtajana Koch loi uusia kirjaintyyppejä, kokosi ympärilleen nuoria taiteilijoita ja osoitti kirkkotaiteelle uuden suunnan.
Kochin suunnittelemia kirjaintyyppejä

Deutsche Schrift (1908-1921)
Maximilian Antiqua (1913-1917)
Wilhelm Klingspor-Schrift (1920-1926)mvm
Deutsche Zierschrift (1921)
Koch Antiqua/Locarno (1922)
Neuland (1922-1923)
Deutsche Anzeigenschrift (1923-1924)
Jessen (1924-1930)
Wallau (1925-1934)
Kabel (1927-1929)
Offenbach (1928)
Zeppelin (1929)
Marathon (1930-1938)
Prisma (1931)
Claudius (1931-1934)
Holla (1932)
Grotesk-Initialen (1933)
Koch Current (1933)
Neufraktur (1933-1934)